  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Кез ёросын Пызем шур вамен выжез тупатъясаа быдто. Ужъёсты «Безопасные качественные дороги» йӧскалык ӵектос улсын быдэсто. Со сярысь элькун тӧролэн но кивалтэтлэн пресс-службазы ивортӥз. Выж шугадӟон югдуре вуэмын ни вал. Сюрес, кудаз со интыяське, Дырпа, Верхеняя Дырпа но Ярул гуртъёсты ёрос центрень герӟа. Али выж быдэсак ворсамын. Сое котыртон нимысьтыз лэсьтостӥ быдэстӥське. Выжез тупатъян таяз арын южтолэзьлэн кутсконаз мытӥськиз. Туннэ нуналлы куать пыкетъёсысь нимаз итэм люкетъёсты воштӥзы, ньыль пыкетъёсы йӧ пильылӥсьёсты пуктӥзы. Со тулыс йӧ люкаськемлэсь утиськыны юрттоз. Со сяна, пролёт люкетъёсысь кортэн суро бетонлэсь балкаосты тупатӥзы. Озьы ик соосты пуктыны кутскизо – оглом 60 луоз. Али выж но сюрес насыпь герӟан интыез лэсьто. Выж вылын кенер лэсьтозы, асфальтобетон кисьтозы. Ужъёсты туэ куарусёнэ йылпумъяны малпало. Тодэ вайытом, 2023-тӥ арын Удмуртиын йӧскалык ӵектос улсын эшшо Лудӟи, Уддяди, Пыкты, Оӵ но Игерманка шуръёс вамен выжъёсты тупатъялозы. Тегъёс: выжъёс тупатъянужъёс Кез Удмуртия  